Ken Adam

Sir **Ken Adam** (* 5. február 1921, Berlín – † 10. marec 2016, Londýn) bol nemecko-britský filmový dizajnér a scénograf. Preslávil sa najmä svojimi scénografiami na siedmich filmoch o Jamesovi Bondovi zo 60. a 70. rokov 20. storočia. Medzi ďalšie významné filmy, na ktorých sa Adam podieľal patria *Dr. Divnoláska* (1964) *Chitty Chitty Bang Bang* (1968), *Barry Lyndon* (1975) či *Rodina Addamsovcov 2* (1993). Zomrel vo štvrtok vo svojom dome v Londýne po krátkom čase v nemocnici.

## Životopis
Ken Adam sa narodil ako Klaus Hugo George Fritz Adam v Berlíne v Nemecku bývalému vojakovi. V roku 1934 sa rodina Adamovcov presťahovala do Londýna vo Veľkej Británie a 13-ročný Klaus si zmenil meno na Ken. Po škole v St. Paul's sa Adam rozhodol, že chce študovať za architekta a navštevoval Bartlett School of Architecture. Počas vojny bol Adam naverbovaný do armády, aby pomáhal pri navrhovaní balistických krytov. Rýchlo sa stal jedným z dvoch pilotov narodených v Nemecku, ktorí lietali pre Britov a bol povýšený na Flight Lieutenant a slúžil úspešnej kariére v RAF. Keď sa vojna skončila, Adam mal v roku 1948 možnosť pracovať ako kreslič na produkcii *Third Time Lucky*. Neskôr bol povýšený na pridruženého umeleckého riaditeľa. V 50. rokoch pracoval na dvoch veľkých hollywoodskych dobrodružstvách *Cesta okolo sveta za 80 dní* a *Ben-Hur*. Jeho prvá príležitosť viesť umelecké oddelenie sa naskytla s filmom *Soho Incident* (1956). Odtiaľto prešiel Adam k filmom *The Rough and the Smooth* (1959) či *Súdne procesy s Oscarom Wildom* (1960) – kde sa Adam stretol s budúcim producentom Bonda Cubby Broccolim. Keď Broccoli a Saltzman išli natáčať prvú bondovku *[[James Bond: Dr. No|Dr. No]]* (1962) tak Ken Adam bol vybraný do funkcie hlavného architekta a dizajnéra futuristických interiérov. Stanley Kubrick v roku 1964 vyzval dizajnéra, aby bol dizajnérom pre jeho film *Dr. Strangelove*. V polovici 60. rokov Saltzman spolupracoval s Adamom na thrilleroch z obdobia studenej vojny *The Ipcress File* (1965) a *Feral In Berlin* (1966). Počas 70. rokov sa podieľal okrem iného aj na troch Bond filmoch. 80. roky boli pre Adama pokojné, Peter Lamont prevzal jeho pravidelnú úlohu v bondovkách, ale jeho ohromujúca práca na *Šílenstvo kráľa Juraja* (1994) mu vyniesla Oscara.

## Filmografia

### Bondovky
* 1962: *[[James Bond: Dr. No|Dr. No]]*
* 1964: *[[James Bond: Goldfinger|Goldfinger]]*
* 1965: *[[James Bond: Thunderball|Thunderball]]*
* 1967: *[[James Bond: Žiješ len dvakrát|Žiješ len dvakrát]]*
* 1971: *[[James Bond: Diamanty sú večné|Diamanty sú večné]]*
* 1977: *[[James Bond: Špión, ktorý ma miloval|Špión. ktorý ma miloval]]*
* 1979: *[[James Bond: Moonraker|Moonraker]]*

### Ostatné
* 1956: *Cesta okolo sveta za 80 dní*
* 1960: *Súdne procesy s Oscarom Wildom*
* 1964: *Dr. Divnoláska alebo Ako som sa naučil nerobiť si starosti a mať rád bombu*
* 1968: *Chitty Chitty Bang Bang*
* 1969: *Zbohom, pán profesor !*
* 1972: *Sliedil*
* 1975: *Barry Lyndon*
* 1985: *Kráľ Dávid*
* 1988: *Podvodníci*
* 1989: *Mŕtvy gang*
* 1990: *Nováčik*
* 1991: *Vnútorné záležitosti*
* 1991: *Doktor*
* 1993: *Rodina Addamsovcov 2*
* 1995: *Dámská jazda*
* 1996: *Bogus*
* 1999: *New York, New York alebo Sedliaci v meste*

## Galéria

Súbor:Boulevard der Stars 2012 Sir Kenneth Adam (cropped4).jpg
Súbor:Medianight 2012.jpg
Súbor:Dr. Strangelove - The War Room.png
Súbor:Boulevard der Stars 2012 Goldenes Band 2.jpg


## Referencie

## Iné projekty

## Externé odkazy
* Ken Adam Archive
* 
* 
* 
* 

Kategória:Britskí scénografi
Kategória:Držitelia Oscara
Kategória:Osobnosti z Berlína